Regine

Regina og Regine er kvinnenamn av seinlatinsk opphav. Det tyder 'dronning', og svarer til kongenemninga Rex.

mini|upright|Regine Olsen var den store kjærleiken til Søren Kierkegaard.
Regine har norsk namnedag den 7. september. Regina har dansk namnedag 5. september, svensk, polsk og tsjekkisk namnedag 7. september og endå ein polsk namnedag den 21. november. Heilage Regina er ein katolsk helgen som levde på 200-talet. Festdagen hennar er den 7. september.

Regine er ei tysk og nordisk form av namnet. Régine er ei fransk form. Avleidde namn er Raina, Regan, Reggi, Reginette, Reginia, Reina, Reinette, Rejine, Reyna, Rina, Riona og Rionagh.

 Bruk 
Regina har vore brukt om Jomfru Maria og om ulike europeiske dronningar. I tider då Storbritannia har ei regjerande dronning er nemninga på krona, til dømes i rettssaker, regina.

 Namneberarar 
 Regine Normann (1867–1939), norsk forfattar
 Régine Crespin (1927–2007), fransk operasopran
 Regine Hamsun (f. 1962), norsk kunsntar
 Regina Belle (f. 1963), amerikansk songar
 Regina Lund (f. 1967), svensk songar og skodespelar
 Regine Velasquez (f. 1970), fillippinsk songar og skodespelar
 Regine Nehy (f. 1988), amerikansk skodespelar
 Regina Spektor (f. 1980), russisk-amerikansk musikar

 Annan bruk 
Regina kan ha fleire tydingar:
 Det er namnet på delstatshovudstaden i Saskatchewan i Canada.
 Régina er namnet på ein stor kommune i Fransk Guiana
 Slekta Regina, ei ormeslekt

Kategori:Kvinnenamn
Kategori:Latinske ord og uttrykk
Kategori:Førenamn av latinsk opphav
Kategori:Namn knytte til rang